उजवाड ब्युरो, बेळगांवः दक्षीण आफ्रिकेंत मेळिल्ल्या ओमीक्रॉन ह्या विशाणुक लागोन संवसारांत खळबळ माजल्या. बेंगळुर विमानतळावयीर आफ्रिकेंतल्यान आयिल्ल्या दोन प्रवाशांक कोरोनाची बाधा जाल्या. हाका लागून कर्नाटक सरकार सतर्क जाला. मुख्यमंत्री बोम्मई हांणी मंत्रिमंडळाची बैठक घेतली आनी चर्चा केली. राज्यांतल्या सगळ्या जिल्हाधिकाऱ्यांक खबरदारी घेवपाच्यो सुचना केल्यो. लॉकडावन करपाचो सरकारचो विचार नां. जाल्यार कोरोनाची लाट येवंची न्हय म्हूण नियमांचे पालन करचें. अशें तांणी म्हळां. आरोग्यमंत्री के.सुधाकर हांणीयी ह्या वृत्ताक दुजोरो दिला.
